kardosdrur/scandi-wiki huggingface dataset:
MythBusters

MythBusters er et tv-program på Discovery Channel, der afprøver forskellige vandrehistorier. Programmet kørte mellem 2003 og 2016 og blev ledet af Jamie Hyneman og Adam Savage, som begge er eksperter i special effects. Programmet kommenteres i USA af Robert Lee, i Europa af briten Robin Banks. Mythbusters produceres af det australske firma Beyond Television Productions. Størstedelen af afsnittene bliver optaget i San Francisco.

Myterne 
MythBusters afprøver troværdigheden af forskellige historier, ofte velkendte myter, som florerer på internettet, eller myter, som er indsendt af folk, som ønsker at vide, om de er troværdige. MythBusters bruger både tid og penge for at genskabe dem så nøjagtigt som muligt. Efter at en myte er afprøvet, rangeres den i én af tre kategorier: Bekræftet (confirmed), troværdig (plausible) eller afsløret (busted).

Myter som er undersøgt i programmet:

 Er det muligt at modtage radiosignaler gennem en metalfyldning i en tand?
 Er det sandt, at en mønt, som kastes ud fra toppen af Empire State Building i New York, når så høj fart,  at den kan dræbe et menneske på fortovet, hvis den rammer i hovedet?
 Kan man aflive en haj ved at lægge en tryklufttank i munden på den og skyde et hul i beholderen, så den eksploderer? (Det er IKKE testet på en rigtig haj, men på en kopi i gele)
 Kan en mikrobølgeovn eksplodere, hvis den tændes med metalgenstande i?
 Kan man hæve en sunket båd ved hjælp af bordtennisbolde?
 Var NASA's månelanding i 1969 et mediestunt eller var der mænd på månen?

Medvirkende 
Selv om programmet hovedsageligt ledes af Hynemann og Savage, er andre med. Blandt dem er Tory Belleci, Kari Byron og Grant Imahara, som ud over at være hjælpere også har udført en del eksperimenter på egen hånd. Grant Imahara døde i juli 2020 til sorg for mange af seerne. Den amerikanske præsident Barack Obama har medvirket i et afsnit i 2010 bl.a. for at få flere børn og unge til at studere naturvidenskabelige emner i skolen, hvor Barack bl.a. udtaler

Optagelser 
Myterne bliver testet to steder M5 og M7, som ligger på hemmelige adresser i San Francisco. Skulle nogen finde frem til adresserne ved ledetrådene i afsnittene, er der ingen adgang, da der ved et skilt ved M5 står: Kære Mythbusters-fans. Lad være med at ringe på døren. Vi har desværre ikke tid til at give rundvisninger eller autografer, da alt vores tid bruges på tv-optagelser og ved M7, hvor der står Ingen adgang. Bliv væk. Forskellen er at Jamie og Adam optager deres del i M5, og Tory Grant og Kari optager deres del ved M7

Kilder

Eksterne links 
 
 M5 Industries Jamie Hynemans selskab
 Den officielle MythBusters fanklub

Tv-programmer fra USA
Tv-programmer fra Discovery Channel
Charlottenlund Fort

Charlottenlund Fort blev opført i årene 1883-86 som et kystbatteri. Oprindelig var fortet et åbent jordværk, men blev  i årene 1910-12 ombygget til et kystfort. Bestykningen med tolv 29 cm haubits-kanoner er stadig på deres oprindelige placering og kan ses stadigvæk.
Fortet var led i den række søforter, der skulle beskytte København fra søsiden. Fra Charlottenlund kan man se to andre forter, Flakfortet og Middelgrundsfortet.

Fortet blev nedlagt i 1932 og er i dag en campingplads og et skattet rekreativt område; i sommerhalvåret et populært sted for unge at opholde sig de varme sommeraftener.

Ekstern henvisning 
 Charlottenlund Fort. 
 Københavns Befæstning 1880-1920
 Københavns Befæstning. Rester i Gentofte Kommune. Gentofte Kommune 

Københavns Befæstning
Fort
Fredede bygninger, konstruktioner og anlæg i Gentofte Kommune
Strandvejen
Konvertering (teknik)

Konvertering betegner en omformning fra én tilstand til en anden.

Inden for datalogi kan man tale om at omforme en værdi fra en datatype til en anden. Et tal kan for eksempel konverteres til den tekststreng, som tallet består af eller omvendt. Det kan være nyttigt at konvertere tekststrenge til tal (efter behørigt check af, at konverteringen faktisk er mulig), idet et inputfelt i et vindue på skærmen ofte vil være være af streng-type, og hvis der forventes et tal, har man sikkert brug for at arbejde med det som tal (aritmetiske operationer osv.) i programmet. Dette kan kun lade sig gøre, hvis strengen indeholdende tallet først konverteres til til et tal.

Programmeringssprogene har typisk en indbygget facilitet til konvertering, eller der findes metoder/funktioner eller lignende hertil i et standardbibliotek.

Programmering
Alouette III

Alouette III er en let alsidig enkeltmotors helikopter originalt fremstillet af Sud Aviation (senere Aérospatiale, nu Eurocopter). Den er mest blevet brugt til militære formål, selvom der også er lavet civile udgaver, bl.a. til redningsopgaver i bjerge. Den første Alouette III fløj i 1959 og indtrådte i tjeneste i det franske miltær i 1960.

Søværnets Flyvetjeneste fik i 1962 de første 5 Alouette III og senere i 1968 yderligere 3 mere. De primære opgaver for de danske Alouette III har været søopmåling, fiskeriinspektion, transport af både gods og personel, samt eftersøgnings- og redningstjeneste. Også smuglerjagt blev det til i ét tilfælde (i Nyhavn 5. nov. '69), men største enkeltpræstation må nok være, da en enkelt Alouette III i løbet af en 13 timers aktion i hæsligt vejr reddede 26 passagerer fra et flystyrt på Myggenæs på Færøerne.

I 1977 begyndte tiden at rinde ud for Alouette III, idet Søværnet besluttede at købe Westland Lynx som afløsning. Tre år senere i 1980 udgik de første to helikoptere af tjeneste og den 1. december 1982 blev den sidste flyvning med typen foretaget i dansk regi.

Tekniske data 
 Motor: Turbomeca Artouste IIIB (870 HK)
 Rotordiameter: 11,00 meter
 Længde: 10,09 meter
 Højde: 2,95 m
 Egenvægt: 1.060 kg
 Totalvægt: 2.100 kg
 Topfart: 220 km/t
 Marchhastighed: 190 km/t
 Rækkevidde: 550 km
 Max. operationshøjde: 4.000 m.o.h.

Billedgalleri

Referencer 

Militære transporthelikoptere
Militært udstyr fra Danmark
Transporthelikoptere
Søværnet
Helikoptere
Vígdis Sigmundsdóttir

Vigdis Sigmundsdóttir (født 1. marts 1934, død 23. februar 2023) var en færøsk billedkunstner senest bosat i Tvøroyri på Suðuroy. 

Siden barndommen interesserede hun sig for tegning, akvarel og oliemaleri og senere også papirklip med motiver og teknik med inspirationen fra den færøske natur. På efterløn fik hun mere tid til at udnytte sine kreative evner.  

 1959 Uddannet som sygeplejerske og arbejdede 20 år som operationssygeplejerske på Randers sygehus
 1972 Uddannet som indendørsarkitekt fra Arkitektakademiet, København. Hun brugte uddannelsen i sin kunst
 1983 Flyttede tilbage til Færøerne hvor hun ledede depotet på Landssygehuset i Tórshavn. 

Vígdis Sigmundsdóttir har udstillet fra 1968 på Færøerne og i Danmark. I 2006 udgav det færøske postvæsen en serie af frimærker med motiver fra kvadet Ormurin langi og Vígdis Sigmundsdóttirs papirklip.

Eksterne henvisninger 

 www.sigmundsdottir.dk
 www.visitsuduroy  

Malere fra Færøerne
Tegnere fra Færøerne
Frimærkedesignere
Sygeplejersker
Personer fra Suderø
Skellefteå AIK

Skellefteå AIK, Skellefteå AIK Hockey eller bare SAIK er en ishockeyklub beliggende i Skellefteå, Västerbottens län i Sverige. Klubben er fra sæsonen 2006-07 tilbage i den bedste svenske række, elitserien (i dag Svenska hockeyligan), hvor de pr. september 2014 har spillet siden. Hjemmekampene spilles i Skellefteå Kraft Arena der efter ombygning vil stå klar til sæsonen 2006-07 og have plads til 5200 tilskuere.

Historie 

Moderklubben blev stiftet i 1921 og ishockey kom på programmet i 1943. I 1985 skiltes ishockeyafdelingen fra moderklubben og blev en selvstændig forening under navnet Skellefteå AIK Hockey. Klubben var første gang i den bedste række i sæsonen 1955-56 og befandt sig siden i den bedste række, kun afbrudt af kortere ophold i den næstbedste række, helt frem til sæsonen 1989-90. Det absolutte højdepunkt blev nået i sæsonen 1977-78 hvor man efter en andenplads i grundspillet hjemfører det svenske mesterskab for første gang.

Efter nedrykningen i 1990 skulle der gå 16 år før man var tilbage i det fine selskab. Men pr. 2014 er klubben igen at finde i den bedste svenske liga.

Ishockeyklubber i Sverige
Skellefteå
Flormelis

Flormelis eller florsukker er fintmalet, raffineret sukker (melis). Flormelis bliver tilsat et par procent stivelse som antiklumpningsmiddel. Flormelis bruges blandt andet i glasur på kager, i marcipan og i kransekagedej.

Betegnelsen "flormelis" om fintmalet sukker er afledt af , "mel".

Referencer 

Sukker
Sirup

Sirup er en betegnelse på flere flydende sødemidler, som fremstilles af forskellige råstoffer.

Når ordet sirup bruges alene, tænker man sædvanligvis på det, som fremstilles af sukkerrør eller sukkerroer ved raffinering. Det har en flydende form og en gylden farve. Det bruges i stor grad til bagning og anden madlavning.

Lignende sødemidler fremstilles af andet plantemateriale som saften fra visse træer og af majs. Særlig kendt er ahornsirup, som fremstilles af saften fra sukker-løn eller sort løn der især vokser i Nordamerika. Også saften fra birk kan bruges til at fremstille et sådant sødemiddel.

Sirup er også betegnelse på ikke-drikkefærdig råsaft af solbær, ribs, hindbær, jordbær eller kirsebær. Sirup kan indeholde mindre råsaft end saft, men ikke mindre end 40 gram i 100 gram.

Canada producerer 75 % af verdens sirup.

Sirupstræer 
De mest udbredte og almindelige træer til sirupsproduktion. Canadas flag, Maple Leaf Flag, har et sukkerløns blad til motiv.
 Alm. Sukkerløn [Acer Saccharum]
 Forædlet Sukkerløn [Acer Saccharum var. ’Legacy’ & ‘Green Mountain’ & ‘Commemoration’ & ‘Bonfire’ & ‘Sweet Shadow’ & ‘Lord Selkirk’ & ‘Bailsta eller Fall Fiesta’]

 Sukker-Birk [Betula Lenta]
 Papir-Birk [Betula Papyrifera]
 Alaska Papir-Birk [Betula Papyrifera]
 Forædlet Alaska Papir-Birk [Betula Papyrifera var. ’Humilis’ & ’Neoalaskana’]

Sukker
Sødemidler
Polymerer
Fanta

Fanta er en sodavand, der  produceres af The Coca-Cola Company. Fanta stammer fra Tyskland som en Coca-Cola-erstatning efter den amerikanske handelsembargo af Nazi-Tyskland i 1940, hvilket påvirkede tilgængeligheden af Coca-Cola-ingredienser.

For at omgå sanktionerne, valgte den daværende tyske direktør Max Keith at lave et nyt produkt, ved at kun bruge varer, der var tilgængelig i Tyskland dengang. Heriblandt roesukker og valle.

Navnet Fanta skyldes en brainstorming, der begyndte med at Keith anførte hans hold til at "bruge deres fantasi" (Fantasie på tysk), hvorefter hans ene sælger, Joe Knipp, tyede "Fanta!".

I 2008 fik Fanta Orange mere appelsinsaft i drikken og fik en ny smag. I Danmark kan man også få Fanta Funky Orange og Fanta Exotic.

I dag findes der over 200 forskellige smagsvarianter i hele verden.

Eksterne henvisninger 

 
 Coca-Cola.dk, Historien om Fanta 

Sodavand
Coca-Cola
Drikke fra Tyskland
After Eight

After Eight er en konfektchokolade som bliver produceret af den schweiziske madvaregigant Nestlé. Produktet består af tynde mintplader dækket af mørk chokolade. After Eight er produceret i flere udgaver:

Normal: Den oprindelige After Eight-version, som består af mintplader dækket med et tyndt lag chokolade. 
Delights: Små chokolader med et cremeagtigt mintfyld, formet som små, kubeformede chokoladestykker. 
Kiks: After Eight Biscuits er formet omtrent som de oprindelige chokolader, men indeholder et udover mintlaget også et kikslag.  
Orange: After Eight Orange er som originalen, men er fyldt med appelsincreme.
Ispind

Eksterne henvisninger 

Officiel hjemmeside

Chokolade
Nestlé
Guldbarre (chokolade)

Guldbarre er navnet på en populær chokoladebar fra Toms.

Den klassiske guldbarre er en chokoladebar på 45g. Den blev introduceret første gang i 1933, men blev ikke nogen succes og forsvandt hurtigt fra markedet igen. Først ved en ny introduktion senere i 1930'erne slog den igennem og har været på markedet siden. I første omgang fandtes to varianter: fløde (lys) og bitter (mørk). Siden er et utal af forskellige varianter sendt på markedet. 

I 2006 fandtes følgende varianter:
 Mælk
 Mørk
 Mælk og nødder
 Knas
 Orangeknas
 Hvid vanilje
 Karamel
 Sukkerfri (mørk)
 Max Havelaar/Fairtrade (ekstra mørk)

Den klassiske bar har eksisteret i en række forskellige størrelser, men er nu (2010) blevet skåret ned til nogle få størrelser: 10g , 45g. samt 180g. I starten af 2000'erne blev der introduceret en plade på 200g (180g i 2010) med de populæreste varianter:
 Mælk
 Mørk
 Mælk og nødder
 Knas
 Orangeknas
 Mandel (findes kun som 200g-plade)

I 2006 blev en ny type guldbarre med fyld introduceret. Den ligger i størrelse mellem baren på 45g og pladen på 200g. I dag (2010) ligger vægten på 90g.
Den findes i 5 varianter:
 Mint-creme
 Nougat
 Helnød
 Mørk helnød
 Skildplade (som mange fejlagtigt tror hedder Skildpadde – da den indeholder cremen fra Toms Skildpadder)

Chokolade
Toms
Rungsted Rage

Rungsted Rage er en skaterhockeyklub, der holder til i Hørsholm, Nordsjælland. Klubben blev dannet i 1997, og vandt bronzemedaljer ved DM i 2003.

Rungsted Rage er organiseret under Danmarks Rulleskøjte Union (DRsU). 

Skaterhockeyklubber i Danmark
Rage
William Cullen Bryant

William Cullen Bryant (3. november 1794 – 12. juni 1878) var en amerikansk romantisk digter og journalist. Han blev født i Cummington, Massachusetts som den anden søn af Peter Bryant, en fremtrædende læge, og Sarah Snell. Hans barndomshjem og senere sommerresidens er i dag museum. Hans forfædre på begge sider kom til Amerika via Mayflower. 

Som uddannet ved Williams College fortsatte han sin uddannelse ved at læse jura ved Worthington og Bridgewater.

Eksterne henvisninger 

Digtere fra USA
Journalister fra USA
Mandola

Mandola  eller Tenor mandola, som den også kaldes, er et strengeinstrument tæt beslægtet med mandolinen.
Instrumentet har fire dobbeltstrenge, altså otte strenge i alt. Strengene er stemt i kvinter: C-G-D-A, hvilket gør toneområdet tilsvarende det fra en bratch.
Strengparrene er stemt ens, for at opnå dobbeltklang, og dermed en slags svingningsforstærkning.

Mandola bruges meget i sammenspil med flere mandoliner som en understemme, ligsom instrumentet ofte ses indenfor folkemusik – herunder især den irske.

Mandolaen spilles med plekter

Strengeinstrumenter
Papa Westray

Papa Westray også kendt som Papay er Orkneyøernes tiende støste ø med et areal på 9 km² og har ca. 70 indbyggere. Papa Westray er gennem det to til tre kilometer bredde sund Papa Sound adskilt fra naboøen Westray. Navnet „Papa“ tyder på at de første kristne der kom til øen omkring år 700 var munke. Der kan stadig ses ruiner af deres kirker. På kirkegården ligger en af de sjældne Hogback, en speciel gravsten fra det 12. århundrede.

Der er to direkte færge afgange fra Kirkwall hver tirsdag og fredag for passagerer og køretøjer. Passagerer uden bil kan i sommermånederne tage de normale daglige færger til Westray og derefter fortsætte med en bus til en passagerfærge som sejler til Papey. 

The Old Pier er den gamle færgemole hvor færgen anløb en gang om ugen, indtil den nye mole blev bygget 1970. I dag bruges den af lokale hummerbåde og for sejlads til den lile ubeboede ø Holm of Papa som kun ligger få hundrede meter fra Papa Westrey. 

Det højeste punkt er det 49 meter høje North Hill, der ligger i et fuglereservat og ved klippen Mull Head. Øen består af Old Red Sandstone, hvorpå der har dannet sig frugtbar ler. Øen var i Bronzealderen delt i nord og syd af en gairsty en markeringsgrænse i form af en jordvold, som er bevaret på North Ronaldsay. 

Kvægavl er øens hovederhverv. En del er beskæftiget med fangst af hummer og krabber, kunsthåndværk, håndværk, turisme, og edb-baseret arbejde – i lufthavnen, i andelsbutiken, på havnemolen og i syge og ældrepleje.

Historiske attraktioner er blandt andet Holland House og det tilknyttede lokalmuseum. 
Gården Knap of Howar fra yngre stenalder er et af de ældste bevarede huse i Nordeuropa, dateret til omkring 3500 f.Kr. Huset består af to ved siden af hinanden rektangulære stenrum, med en dør i mellem, og med døre til ud og vestsiden

I følge sagnet skal den piktiske kong Nechtan i 700-tallet have prøvet at forføre en ung kvinde kaldet Triduana på øen. Kvinden reagerede med at blinde sig selv. Hun var senere abbedisse i et nonnekloster ved Restalrig, i dag en del af Edinburgh og blev senere kanoniseret som St. Tredwell. Et kapel var indviet på Papa Westray og stedet var et pilegrimsmål for folk med øjenlidelser. 

Øens sognekirke fra 1100-tallet er viet til Sankt Bonifatius (fornylig restaureret) og har på kirkegården runesten fra 1100-tallet. St Boniface Kirk er den eneste kirke i Orkney, bortset fra St. Magnus Cathedral i Kirkwall, der har overlevet Reformationen og som stadig er i brug. Kirken blev opgivet i 1929, men opretholdt indtil 1944. 1993 blev den restaureret og anvendes jævnligt til gudstjenester og koncerter.

Mange fugler yngler på øens fuglereservater, blandt andet havterne og almindelig kjove. Øen var en af sidste steder hvor der var gejrfugle før den sidste blev dræbt i 1813.

Eksterne henvisninger 

 Papa Westray
 RSPB North Hill, Papa Westray 

Øer i Orkneyøerne
Clawhammer

Clawhammer er en spilleteknik på den femstrengede banjo, der var mest almindelig i oldtimemusikken. Den kaldes også frailing og den består i, at strengene anslås med bagsiden af en negl, ofte afvekslende med knips med to fingre. Streng 4 til 1 anslås med bagsiden af en pegefinger eller med langefinger-neglen. Tommelfingeren spiller 5-strengen som en drone-streng, men kan tage besøg til 4 til 2-strengen med de såkaldte drop-thumbs. 

Teknikkens oprindelse menes at være fra Afrika og at den er bragt til USA med slaverne.  

Den grundlæggende rytme i teknikken bliver ofte kaldt en bumpdity-rytme. Pete Seeger krediteres for at have givet rytmen dette navn, men er paradoksalt nok ikke kendt for at spille clawhammer banjo, men derimod up-picking. Disse to teknikker er dog meget rytmisk ens og bumpditty-rytmen er derfor grundlaget for begge. 

Ofte anvendes teknikken i oldtime musikken fra Appalachierne. Den er særlig populær inden for danse-melodier, de såkaldte fiddle-tunes, da den er velegnet til rytmisk akkompagnement. Stilen er derfor også meget udbredt i oldtime jam-sessions.

Clawhammer banjo findes i flere forskellige regionale stilarter, men særligt populær er Roundpeak hvor Tommy Jarrell, Kyle Creed og Fred Cockerham er de tre primære kilder til denne stil.

Musikere 
Kendte banjospillere med denne teknik er 
 Uncle Dave Macon
 Fred Cockerham
 Charlie Poole
 Tommy Jarrell
 Fred Cockerham
 Kyle Creed
 Wade Ward
 Mike Seeger
 Dwight Diller
Pete Seeger
 Abigail Washburn

Strengeinstrumenter
Constans

Flavius Julius Constans, på dansk tillige Konstans (320 – 350), var en romersk kejser, der regerede fra 337 til 350 over Romerrigets vestlige halvdel. Konstans var Konstantin den Stores tredje og yngste søn.

Som 16-årig blev Konstans sammen med sin bror Konstantin 2. kejser efter Konstantins død i 337. Konstantin forsøgte dog at udnytte sin medkejsers og brors manglende erfaring og invaderede Italien i 340 i et forsøg på at tage magten alene, men Konstans besejrede ham i et slag ved Aquileia, hvor Konstantin tilmed selv faldt.

I lighed de øvrige medlemmer af Konstantins dynasti havde Konstans stor interesse for religiøse spørgsmål. Mht. til rivaliseringen mellem de kristne fraktioner arianerne og de ortodokse/katolikkerne støttede Konstans arianerne, mens Konstantin 2. støttede de andre. I 341 forbød Konstans i et edikt hedenske ofringer i det vestlige romerrige.

I 350 udråbte generalen Magnentius med støtte fra Rhin-hæren sig selv som kejser, og opnåede senere støtte fra hele den vestlige del af riget. Konstans havde mistet alle sine støtter udenfor det kejserlige hus og måtte flygte for sit liv. Magnentius' tilhængere pågreb ham i det sydøstlige Gallien, hvor han blev dræbt.

Eksternt link 

 DiMaio, Michael, "Constans I (337-350 A.D.)" , På hjemmesiden De Imperatoribus Romanis.

Kejsere fra Romerriget
Tjek fødselsår
Nyhedskanal

Nyhedskanal er betegnelsen for en tv-kanal der primært eller udelukkende sender nyheder, ofte 24 timer i døgnet.

Nogle kanaler sender en fast nyhedsudsendelse af 15-30 minutters varighed hver halve time eller hvert kvarter, der så gentages igen og igen og jævnligt skiftes ud. Eksempler på dette er 24Nordjyske, EuroNews og svenske SVT24. Andre kanaler sender en mere jævn nyhedsstrøm med hyppige live-indslag og opdateringer, efterhånden som historier udvikler sig. Eksempler på dette er TV 2 News, CNN og Sky News.

Den første store populære nyhedskanal i verden var CNN, der med direktesendinger fra store begivenheder i slutningen af 1980'erne og starten af 1990'erne skabte det store gennembrud for nyhedskanaler på tv.

Den første danske nyhedskanal var 24Nordjyske, der gik i luften 1. september 2003. Kanalen sender lokalnyheder i indslag, der gentages i en sløjfe hvert 20. minut. 30. oktober 2006 startede en sjællandsk pendant efter samme koncept, 24 Sjællandske. 1. december 2006 meldte TV 2 sig på banen med TV 2 NEWS, der sender direkte det meste af dagen. 7. juni 2007 lancerede DR den første onlinebaserede nyhedskanal i Danmark, DR Update.

Større internationale nyhedskanaler 
 RT 
 CNN
 BBC World
 CCTV 
 EuroNews
 Sky News
 Fox News
 Al-Jazeera

Tv-kanaler
Paradise Lost (band)

Paradise Lost er et britisk rockband, som blev stiftet i 1988. Bandets navn henviser til John Miltons episke digt af samme navn. Bandet satte alene standarden for moderne doom metal med deres to første udgivelser: Lost Paradise og Gothic. Bandet har også været pionerer inden for genren gothic metal.

Medlemmer

Nuværende medlemmer 
 Nick Holmes – Vokal
 Greg Mackintosh – Guitar
 Aaron Aedy – Guitar
 Steve Edmondson – Bas
 Adrian Erlandsson – Trommer (2009-)

Tidligere medlemmer 
 Matthew Archer – Trommer (1988-1994)
 Lee Morris – Trommer (1994-2004)
 Jeff Singer – Trommer (2004-2008)

Diskografi

Studiealbums 
 Lost Paradise (1990)
 Gothic (1991)
 Shades of God (1992)
 Icon (1993)
 Draconian Times (1995)
 One Second (1997)
 Host (1999)
 Believe in Nothing (2001)
 Symbol of Life (2002)
 Paradise Lost (2005)
 In Requiem (2007)
 Faith Divides Us - Death Unites Us (2009)
 Tragic Idol (2012)
 The Plague Within (2015)
 Medusa (2017)

Eksterne henvisninger 

 Officielle hjemmeside
 

Death/doom-grupper
Minix

MINIX er et frit og open source styresystem, som bygger på mikrokerne-arkitekturen. Minix er skrevet af Andrew S. Tanenbaum.

Minix blev brugt som eksempler i hans bog: Operating Systems: Design and Implementation fra 1987. Bogen blev senere brugt af Linus Torvalds som inspiration, da han skrev den første linux-kerne. Senere bogudgaver skrevet af flere forfattere om Minix er blevet udgivet: Operating Systems Design and Implementation 3rd Edition, 2006 og Modern Operating Systems, Global Edition, 5. udgave 2023.

Minix 3

Minix 3 blev offentligt annonceret den 24. oktober 2005 af Tanenbaum under hans keynote-tale ved Association for Computing Machinery (ACM) Symposium on Operating Systems Principles (SOSP). Selvom Minix 3 stadig anvendes som et undervisningseksempel i den tredje udgave af Tanenbaum's bog fra 2006 - samskrevet med Albert S. Woodhull -, er Minix 3 et stort redesign med formålet at være - citat: "usable as a serious system on resource-limited and embedded computers and for applications requiring high reliability."

Minix 3 understøtter IA-32 (Intel Architecture, 32-bit; i386) og ARM-arkitektur systemer - og understøtter POSIX, hvilket gør at mange Linux-kompatible programmer kan porteres til Minix 3. Kernens C-kildekode i Minix 3.3 fylder kun 4000 linjer.

Minix 3 understøtter mange programmeringssprog, inklusiv C, C++, FORTRAN, Modula-2, Pascal, Perl, Python og Tcl.

Alle Intel chipsets post-2015 kører internt MINIX 3 som software/firmware i Intel Management Engine. Det blev opdaget af det russiske selskab Positive Technologies (Dmitry Sklyarov), at Intel ME firmware version 11 anvender Minix 3.

Se også
 Minixfilsystem
 Redox (styresystem)

Referencer

Frie styresystemer
Unix-varianter
Billesholm

Billesholm kan henvise til flere stednavne:
 Billesholm (Skåne) – en bebyggelse, hvis navn er taget efter nedennævnte borg, og som er beliggende i Luggude Herred i Skåne
 Billesholm ruin – en historisk herregård ved navn Billesholm og i dag en borgruin ved ovennævnte bebyggelse